ועדת החינוך, התרבות והספורט, כנסת 18, פרוטוקול מספר 169, 2010-02-21 09:00

זבולון אורלב: בוקר טוב אני מתכבד לפתוח את הישיבה.

זבולון אורלב: על סדר היום, המשבר ברשות השידור.

זבולון אורלב: העילה המיידית לקיום הישיבה השלישית בסוגית העיצומים ברשות השידור אלו העיצומים של עובדי רשות השידור אבל בעיקר של וועד הטכנאים שמשבשים את היכולת להכניס לשידור אנשים שמתקשרים או שמתקשרים אליהם בטלפון.

זבולון אורלב: זה פוגע באופן מאוד מאוד משמעותי בתפקוד הנכון, הראוי, ובחובה של רשות השידור לקיים שידורים מסודרים ותקינים.

זבולון אורלב: אין ספק שהרבה מאוד אירועים אינם מכוסים כראוי וכהלכה בגלל המגבלה שהשידור יכול להתקיים רק מהאולפן.

זבולון אורלב: כאמור זו הישיבה השלישית.

זבולון אורלב: מה שעומד ברקע הדיונים האלה זו הרפורמה ההכרחית שצריכים לקיים ברשות השידור, הואיל ויש ארון מלא וגדוש של וועדות שישבו על המדוכה כיצד להסדיר ולרפא את המצב המשברי ברשות השידור.

זבולון אורלב: חרף כל עובדת, וכל הוועדות עד היום לא נעשתה רפורמה ראויה ברשות השידור.

זבולון אורלב: הדיבורים על הרפורמה והדיונים על הרפורמה הנוכחית החלו כבר בקדנציה הקודמת.

זבולון אורלב: בקדנציה הנוכחית טרם הושלמה הרפורמה.

זבולון אורלב: התחושה היא שהמשברים ברשות השידור העולים על סדר יומנו הם כנראה גיצים או תולדות של המאבק על הרפורמה עצמה.

זבולון אורלב: בדיונים קודמים הכברנו מילים רבות על חשיבות השידור הציבורי.

זבולון אורלב: אני שמח שגם כלי התקשורת האחרים בישראל מתעניינים בזה ולא שמחים לאידם, בעיקר התקשורת הכתובה.

זבולון אורלב: אני גם מאמין שאנשי התרבות בישראל לא ינוחו ולא ישקטו עד אשר יהיו בטוחים שהשידור הציבור יוכל להימשך.

זבולון אורלב: כמו שהמצב נראה כרגע יש בהחלט עננה מאוד מאוד כבדה וסימן שאלה מאוד גדול האם השידור הציבורי יוכל להתקיים.

זבולון אורלב: אני יודע שרוממות הלשון בידי אנשי ציבור, של אנשים חשובים ושל ראשי וועדות בכנסת, שרים ואף למעלה מכך שמדברים על חשיבות השידור הציבורי, בלשון שהם בשום פנים ואופן לא יתנו להפסיק את השידור הציבורי.

זבולון אורלב: אבל דיבורים לחוד ומעשים לחוד.

זבולון אורלב: רק בשבוע שעבר רשות השידור נקלע לבעיה חמורה נוספת, שהמועמד ליושב ראש רשות השידור, אמנון דיק, שהיה מועמדו של השר הממונה על רשות השידור, השר יולי אדלשטיין, שר ההסברה והתפוצות התפטר וכתוצאה מזה גם השר יולי אדלשטיין ביקש מראש הממשלה לשחרר אותו מהאחריות לביצוע חוק רשות השידור.

זבולון אורלב: למעשה רשות השידור נותרה, או יתומה או אלמנה או גרושה, אני לא יודע איך נכון להגדיר את המצב, למרות שפורמלית החוק בישראל קובע שאין תחום שאין לו אחראי כי בסופו של דבר ראש הממשלה אחראי לכל התחומים.

זבולון אורלב: כרגע רשות השידור עברה בעצם לאחריותו הישירה של ראש הממשלה בהעדר שר אחר שמופקד על החוק.

זבולון אורלב: זה בוודאי מצב מאוד לא בריא ובמיוחד כשיש גם סימן שאלה על הוועד המנהל שהוא הגוף החוקי שממונה על הפיקוח, הניהול וקביעת המדינות של רשות השידור.

זבולון אורלב: מבין חברי הוועד מונו אומנם ארבעה אבל היתר מסיימים את עבודתם כמו שאני מבין במהלך ב- 17 במרץ, במחצית החודש הבא.

זבולון אורלב: כך שאנחנו עלולים להיות ללא שר ממונה, ללא וועד מנהל מלא וללא יושב ראש.

זבולון אורלב: זה מצב שרק מגדיל את סימן השאלה ומשחיר את העננה שמרחפת מעל רשות השידור.

זבולון אורלב: אותי, ואני מניח שלא רק אותי, זה מצב מדאיג.

זבולון אורלב: אני וחבריי, נכנס גם חבר הכנסת נחמן שי שהיה בעבר יושב ראש הוועד המנהל של רשות השידור, והוא מבין טוב ממני מה המשמעות כשאין יושב ראש וועד מנהל, ואין וועד מנהל.

זבולון אורלב: זה רק מחמיר את המצב.

זבולון אורלב: אנחנו שייכים לאותה קבוצה שלא רק מדברת אלא מוכנה לעשות ומוכנה לקפוץ לבריכה גם אם היא לא מלאה לגמרי במים כדי להיאבק לקיומה של רשות השידור.

זבולון אורלב: מאבק זה אם הוא יישאר רק מאבקם של אנשי מדינה, אני חושש שהתוצאות לא בהכרח תהיינה חיוביות.

זבולון אורלב: המאבק צריך להיות גם של אנשי המקצוע, המאבק צריך להיות גם של העובדים, המאבק צריך להיות גם של ההנהלה, המאבק צריך להיות גם של הפקידות המקצועית במשרדי הממשלה ובעיקר במשרד האוצר.

זבולון אורלב: לגיטימי מאוד שמתנהלים מאבקים במשטר דמוקרטי, מאבקים על שכר, מאבקים על מעמד, זה מאוד לגיטימי.

זבולון אורלב: אבל אני אומר לכולם, שבסופו של דבר אם מישהו יחפור חור בספינה, היא תטבע.

זבולון אורלב: במשטר הדמוקרטי שלנו אין כוח, אין כוח, ואין סמכות לאחד הגורמים שציינתי לקבוע בלעדית את עתידה של רשות השידור במתכונתה הנוכחית.

זבולון אורלב: מה שניתן לעשות זה לסגור את רשות השידור, להפסיק את השידורים, לפרק אותה.

זבולון אורלב: את זה ניתן לעשות באמצעות חוק, זה חוק שיוכל לעבור תוך שבוע ימים.

זבולון אורלב: יש לי הרגשה שיהיה לו רוב גדול, ואז להחליט מיד להרכיב רשות שידור חדשה.

זבולון אורלב: ירכיבו תוך שנה, שנתיים, שלוש, אם היא תיסגר היא תיספג, אני מכיר הרבה מאוד כוחות בשוק שיש להם עניין שלא יקום שידור ציבורי חדש.

זבולון אורלב: הרבה כוחות והרבה בעלי הון ישקיעו כאן הרבה מאוד כספים בחברות של שדולה, לוביסטים כדי לשכנע שאין צורך.

זבולון אורלב: הערוצים המסחריים מקיימים בעצם את היעוד של השידור הציבורי.

זבולון אורלב: אני אומר את זה די בבטחון.

זבולון אורלב: התביעה שתבעתי גם בישיבות הקודמות, מכולם, גם ממני, לגלות אחריות ולא להיכנס לסיכון.

זבולון אורלב: אנחנו נמצאים, חס וחלילה, כבר בשולי הסיכון של קריסת רשות השידור.

זבולון אורלב: אני לא מאלה שאומרים שאין מצב שרשות השידור תיסגר.

זבולון אורלב: אני אומר שיש מצב שרשות השידור תיסגר.

זבולון אורלב: לצערי ולא בגלל שאני רוצה אלא בגלל שהמתווה שרשות השידור הולכת עליו הוא התרסקות, אם אין יושב ראש וועד מנהל, אין וועד מנהל, ואם יש סכסוך עובדים שלא מאפשר תקציב מאוזן, ואם בפרק זמן סביר הרפורמה לא תחתם אז לא יצטרכו לעשות שום דבר, וכמו שנאמר בבדיחה זה ייפול לבד.

זבולון אורלב: הרשות תקרוס כי האוצר לא ייתן כסף, בצדק, כי הוא צריך לעבוד אך ורק בתקציב מאוזן, וכמו שאמרתי בפעם הקודמת.

זבולון אורלב: גוף ציבורי שעובד בתקציב לא מאוזן אז העובדים יגידו שההנהלה כשלה וההנהלה תגיד שיש ריבוי ועדים, הוועדים יגידו שהאוצר רשע ואנחנו נגיד שראש הממשלה לא התערב.

זבולון אורלב: כל אחד יגיד דברים צודקים, נגיד שהוא יגיד דברים צודקים, אבל התוצאה, שאין רשות שידור.

זבולון אורלב: אני חוזר ואומר ואני ממש לא מרגיש נוח שאני עומד כאן כמו מטיף, כמו מחנך, כמו צדיק העיר שאומר את הדברים האלה אבל אני אומר אותם מנהמת ליבי כי אני ממש מרגיש שבנפשה של הדמוקרטיה הישראלית, שהעוגן הזה של השידור הציבורי לא יידם קולו ולא יחשך מסכו.

זבולון אורלב: עד כאן.

זבולון אורלב: בפגישה הקודמת ניסנו לפתור את הסכסוך ואת העיצומים הקיימים היום, העניין הבולט זה וועד הטכנאים, אבל אני מבין שזה קשור גם לוועדים אחרים.

זבולון אורלב: בישיבה הראשונה, העלתי הצעה שהמתווה לפתרון הסכסוך יהיה על פי שלושה תנאים: א – שהקיצוץ בשכר יהיה מדרגי, יהיה יחסי.

זבולון אורלב: ב' – שכולם יישאו בעול, ג'- שיהיה מינימום או מקסימום קיצוץ שאותו לא עוברים בשכר, אמרנו ש- 50% קיצוץ בשכר הוא דבר בלתי אפשרי.

זבולון אורלב: עם זה באנו לישיבה הקודמת.

זבולון אורלב: אני רוצה לחזור עבור חבר הכנסת כרמל שאמה שנכנס כרגע על ההצעה.

זבולון אורלב: זאת הישיבה השלישית שעוסקת בעיצומים.

זבולון אורלב: בישיבה הראשונה עלתה הצעה שהמתווה לפתרון יהיה בנוי על שלושה עקרונות: א' – הקיצוצים יעשו במסגרת ההסכמים הקיבוציים, ולא סותרים אותם.

זבולון אורלב: ב' – הקיצוצים יחולו על כולם וייעשו באופן יחסי ומדרגי, כלומר מי שמשתכר יותר באופן יחסי יצטרך לשלם יותר בקיצוץ.

זבולון אורלב: ג' – יש מקסימום של קיצוץ בשכר שאותו לא עוברים, כיוון שלדעת כולנו שהקיצוץ כפי שמציגים אותו היום, שאומר שלחלק מהעובדים זה 50% המשכר, הדבר הזה הוא בלתי מתקבל על הדעת.

זבולון אורלב: בישיבה הקודמת בעצם לא ניתנה תשובה לא על ידי העובדים, לא על ידי האוצר, ולא על ידי רשות השידור להצעה הזאת.

זבולון אורלב: הוצעה הצעה חדשה שיקצצו לכולם באופן שווה בערך של 20% מהשעות הנוספות, ושהערך הזה יחול מי גדול ועד קטון.

זבולון אורלב: מהמנהל הכללי דרך החוזים המיוחדים, דרך הבכירים בהסכמים הקיבוציים, ולכל העובדים האחרים.

זבולון אורלב: עם זה הלכנו ביום רביעי בבוקר וקבענו שנפגש הבוקר כדי לבחון אם ניתן לקבל את ההסכמות.

זבולון אורלב: אני יודע שביום חמישי הייתה פגישה גדולה של ההנהלה עם העובדים.

זבולון אורלב: אני גם יודע שברשות השידור יש 10 וועדים, אני מבין שהוועדים ישבו יחד עם ההנהלה.

זבולון אורלב: בואו נשמע מה קרה במהלך הימים האחרונים, האם יש תשובה חיובית, תשובה שלילית או האם צצה הצעה אחרת, כי נראה לי שהגענו לקו האדום של הסכסוך הזה.

זבולון אורלב: כלומר אם הוא לא ייפתר לדעתי המתווה הוא ברור מאוד והולכים לסגירת רשות השידור.

נחמן שי: כמו בכנרת, יש עוד קו אחד יותר נמוך מהקו האדום שהיינו בו, ברשות השידור כנראה אפשר לרדת יותר נמוך.

זבולון אורלב: יש לי חדשות בשבילך.

זבולון אורלב: אם ספקים אינם מקבלים כסף, הם מגישים בקשה לפירוק.

נחמן שי: חמור מאוד וזה ברור.

זבולון אורלב: אני יודע שיש כבר מחשבות לפירוק, יש בקשות לפירוק וכמו שאמרתי זה ייפול לבד.

זבולון אורלב: בבקשה, אדוני המנהל הכללי.

מוטי שקלאר: אני אתייחס לפתיחה שלך.

מוטי שקלאר: להערכתי האסימון לא נפל עדיין בקרב הוועדים, כי אחרת אני לא מבין את ההתעקשות על סעיפים בודדים שנשארו במחלוקת מסביב לתכנית ההבראה.

זבולון אורלב: על הסכם הרפורמה?

מוטי שקלאר: כן.

מוטי שקלאר: כי זה בסופו של דבר יציל, גם אם מחר יהיה וועד מנהל ויושב ראש שום דבר לא ישתנה במצב הנוכחי כשאין רפורמה.

מוטי שקלאר: זה הבסיס לכל תחלואי העבר והיכולת לנהל בדרך שמנהלים בלי מוסדות, עם תקציב גירעוני, עם מנהלים זמניים.

מוטי שקלאר: אתה לא יכול להוביל את הספינה הזאת בלי הרפורמה.

מוטי שקלאר: בדיוק כמו רכב שהכל מקרטע בו, אם אתה לא מחליף את המנוע אז האוטו ימשיך לקרטע אבל בסופו של דבר ייעצר.

מוטי שקלאר: ישבנו ביום חמישי עם הוועדים והצענו להם את המתווה עליו דיברו ביום רביעי, קיצוץ של 20% מלמעלה עד למטה.

מוטי שקלאר: התשובות שקיבלתי של הסכמה מסוימת על קיצוץ בשיעור 10% זה היה מהעיתונאים וטכנאי הרדיו, כשטכנאי הטלוויזיה דחו את זה לחלוטין והם לא מוכנים לקיצוץ כל שהוא.

מוטי שקלאר: מנקודת ראותם הרפורמה צריכה לתת תשובה אבל בתנאים שלהם.

מוטי שקלאר: זו תשובה תמציתית וקצרה של דיון ארוך.

מוטי שקלאר: אני לא חושב שניתן לייצר מצב נורמלי סביר אם טכנאי הטלוויזיה ימשיכו בעיצומים.

זבולון אורלב: מהם העיצומים שלהם?

מוטי שקלאר: הם מסיימים בשעה 23:00, כשאשר לא ניתן להביא חומר ממקורות חוץ.

מוטי שקלאר: כלומר, היום אנחנו לא יכולים לייצר תכניות חדשות ואקטואליה.

מוטי שקלאר: לדוגמה רואים עולם מאתמול, אתה לא יכול לקבל חומר ויזואלי ממקורות שהם לא המקורות של ערוץ 1, ועם כל הכבוד, ערוץ 1 עדיין לא מכסה את כל העולם, כך שהטלוויזיה תישאר באותו מצב.

מוטי שקלאר: להיפך, העיתונאים נסחבים אחרי הטכנאים, בלית ברירה.

מוטי שקלאר: בהיבט התקציבי, אם האוצר היה משחרר, או שוועד המנהל היה מאפשר לייצר מוד חדש של התנהלות בתקופה הזאת, להגיד "רבותיי, קחו חצי שנה מהיום ותעבדו על התקציב של 2010 ו – 70% ממנו תוציאו במחצית הראשונה.

מוטי שקלאר: את זה אני יכול לסבול.

מוטי שקלאר: או שתהייה רשות או שלא תהייה רשות.

מוטי שקלאר: אבל זה לא המוד שעליו עובדים.

מוטי שקלאר: זאת אומרת שאני צריך לקצץ 100 מיליון שקל עד סוף השנה.

מוטי שקלאר: תכנית הקיצוצים שלי מדברת על 50 מיליון שקל, ובעצם אנחנו הולכים לרדת שוב ב- 50%, זאת אומרת שאני אביא קיצוץ של 20 מיליון שקל במקרה הטוב אם אני אמשיך במתכונת של 10%.

מוטי שקלאר: סך הכל 10% מהשעות הנוספות ועבודה נוספת אם איני טועה זה 7 מיליון שקל לשנה.

מוטי שקלאר: גם כך ה- 20% מביאים את מה שהוא מביאים וזה פי שניים וגם הוא לא בדיוק מספיק.

מוטי שקלאר: אני רוצה לומר לפרוטוקול.

מוטי שקלאר: ההצעה שלי לקצץ "רק 50 מיליון שקל", כי המשמעות של קיצוץ של 100 מיליון שקל זה סגירה טוטאלית של רשות השידור, זה סגירת רשתות.

מוטי שקלאר: או שסוגרים עכשיו, אני לא מוכן שתחת שמי, למרות שחובטים בי מכל עבר היום, לסגור רשתות כמו סגירת "קול המוסיקה" או לסגור לגמרי את תכניות ערוץ 1, אני לא אתן לזה יד.

מוטי שקלאר: הממשלה בסופו של דבר צריכה להחליט בעניין אם היא רוצה שידור ציבורי כן או לא.

מוטי שקלאר: אני חוזר אליך.

מוטי שקלאר: הגענו לרגעי האמת כי פלסטר פה פלסטר שם, הזאב זאב הגיע בסופו של דבר.

זבולון אורלב: מה ההצעה שלך?

נחמן שי: אני עברתי כאן ולא תכננתי להיכנס לדיון הזה, אבל דבריו של היושב ראש זבולון אורלב שכנעו אותי להישאר.

נחמן שי: אני מסכים עם דברייך היושב ראש.

נחמן שי: אני מבקש לשאול, מה בדברים כרגע נתון למשא ומתן בינך לבין העובדים, מה הממשלה יכולה, ולדעתי, צריכה לעשות?

נחמן שי: הרושם שלי שוב ושוב שלך אין כלים מספיקים כדי ליישב את הויכוח הזה.

נחמן שי: אם הממשלה לא תכנס, ואני חושש שיש לה סיבות רעות לא להיכנס, אז באמת העסק הזה יחרוק והוא יחרוק עד שעלול להיעצר.

נחמן שי: מה מרחב הגמישות שלך ומה אתה יכול להציע?

נחמן שי: מה אתה יכול לקבל?

נחמן שי: הרי עד עתה זה התנהל באיזו מתכונת של שינוי גדול והשינוי הגדול לא מתרחש, וזה הפך להיות משא ומתן בינך ובין העובדים שבו הגמישות שלך, למיטב ידיעתי, היא מאוד קטנה, כרגיל, במשא ומתן מהסוג הזה.

נחמן שי: זה ייתקע וזה ברור לי שזה ייתקע.

נחמן שי: אני אחזור ואומר את מה שאמרתי זאת האחריות ממדרגה ראשונה של הממשלה, לא שאני אוהב את הרעיון הזה, אבל היא צריכה להיכנס כדי להעביר את החוק.

נחמן שי: אחרת מוטי שקלאר זה לא ילך.

מוטי שקלאר: הסיפור מאוד פשוט.

מוטי שקלאר: ב- 18 למרץ יש לי פגישה עם יושב ראש ההסתדרות.

מוטי שקלאר: לצערי מאוחר מדי.

מוטי שקלאר: אני אבקש מהיושב ראש לפנות לגורמים השונים כדי להקדים את הפגישה ומה טוב.

מוטי שקלאר: כאן צריך להחליט, זו לא ההחלטה של רשות השידור.

מוטי שקלאר: ההחלטה שלי היא שככה אי אפשר להמשיך.

מוטי שקלאר: נקודה.

מוטי שקלאר: אי אפשר לנהל במצב הנוכחי ולכן צריך להחליט לכאן או לכאן.

מוטי שקלאר: מה שלא הושג בשנתיים וחצי של משא ומתן גם לא יושג בעוד שנה.

מוטי שקלאר: שלאף אחד לא תהיינה אשליות בתחום הזה.

מוטי שקלאר: אין סיכוי לייצר משהו.

מוטי שקלאר: אנחנו יודעים מהי נקודת המחלוקת היום שמונעת את הרפורמה, וזו הגמישות הניהולית.

מוטי שקלאר: בשאר הדברים, האוצר ברגע שתהייה גמישות ניהולית, יושב כאן הנציג שממונה על השכר, יש לו נכונות רבה ללכת לקראת העובדים.

מוטי שקלאר: הדברים הללו עדיין לא נסגרו כי הנקודה הארכימדית של הרפורמה זו הגמישות הניהולית וזה מה שישנה את המצב.

מוטי שקלאר: הרי הבעיה של רשות השידור מעבר לגירעון שנוצר כתוצאה מהקיצוץ באגרה בשיעור של 40%, זו הירידה המשמעותית בשוק הפרסום.

מוטי שקלאר: אבל הסכמי העבודה הקיימים הם הדברים הבעייתיים של הניהול הנכון של המקום, שיוצרים הוצאות שלא נכון להוציא אותן.

מוטי שקלאר: כדי להתייעל כמו שצריך אתה צריך לתת למנהלים את ההחלטה כמה טכנאים צריכים לצאת לכל משימה, היכן הם צריכים להיות וזו חובתו וזכותו של המנהל להחליט ולא של הוועדים.

מוטי שקלאר: על זה יש ויכוח וזה הויכוח המשמעותי ביותר.

מוטי שקלאר: בואו נקרא לילד בשמו.

זבולון אורלב: דורון קרני, נציג ההסתדרות העובדים החדשה, הבטיח שיגיע.

זבולון אורלב: רציתי לשאול אותו מדוע הפגישה עם יושב ראש ההסתדרות היא במועד כל כך מאוחר.

זבולון אורלב: בבקשה, יושב ראש וועד טכנאי הרדיו.

רן אפרתי: בפגישה הקודמת חשבנו שהגענו להבנות מסוימות שאפשר לקצץ 10% לרוחב לכולם.

רן אפרתי: כשיצאנו מהישיבה, לצערנו, לאחר שדיברנו עם המנהל הכללי הבנו שהוא הבין את זה אחרת.

רן אפרתי: הוא אמר שה- 20% זה מהשכר ושאנשים יעבדו רגיל ויקוצץ להם 20%.

רן אפרתי: כשישבנו עם המנהל הכללי ביום חמישי, הצענו הצעה שאנחנו מוכנים ללכת על פורמט של 10% מהשעות הנוספות.

רן אפרתי: נודע לנו בסמוך לישיבה שבעוד שמאיתנו מבקשים קיצוץ בשכר, בכירי רשות השידור קיבלו תוספת של 6% בשכר, בתחילת החודש.

נחמן שי: אולי זה בשירות הציבורי בכלל.

רן אפרתי: אני אסיים ותבינו למה זה בעייתי.

רן אפרתי: לנו העובדים מגיעים 5% כתוספת, כשלהם מגיעים 6%.

גדי בן יצחק: המנהלים הכלליים ברשות הציבורי לא מקבלים.

רן אפרתי: אבל הם כן מקבלים.

רן אפרתי: זה לבוא עם מוסר כפול לעובדים ולדרוש מהם מצד אחד קיצוץ ומצד שני הם מקבלים תוספת שכר.

רן אפרתי: אנחנו חושבים שניתן להגיע לקיצוץ.

רן אפרתי: ברור ש- 100 מיליון שקל אי אפשר לקצץ מתקציב רשות השידור.

רן אפרתי: זה ברור לכולם.

רן אפרתי: אבל אי אפשר לבוא בחסות הרפורמה, תהייה בדיקה בנושא הזה וכמו שקראנו בעיתון יש דוח של רואי חשבון, עורכי דין, אלו עשרות מיליונים בסיפור הזה.

רן אפרתי: אנחנו חושבים שפה ניתן לחסוך הרבה כסף.

רן אפרתי: ניתן לעצור את כל היועצים, עורכי הדין, חברות הייעוץ למינהם.

רן אפרתי: דברו על הרכבים והתייחסו לזה כשטויות אבל מדובר בהרבה כסף, גם את זה בדקנו.

רן אפרתי: אפשר לקחת חברת ליסינג ולא צריך לשכור רכבים כי עלות שכירת רכבים גבוהה.

רן אפרתי: אני יכול לתת נתונים של כמה עולה שכירות רכב וכמה משלמים עבור ליסינג.

רן אפרתי: מדובר על הפרשים במאות אלפי שקלים.

רן אפרתי: לא צריך לשכור רכבים.

רן אפרתי: אם זה זול לתת רכבים כמו שמציגים אז שיחלקו לכולם, גם אנחנו רוצים רכבים.

זבולון אורלב: רן אפרתי, מה אתה עונה, אנחנו חברי הכנסת הרי לא צד במשא ומתן, ואני גם לא חושב שאנחנו צריכים להיות צד במשא ומתן ולכן אני לא רוצה להיכנס אם צריך לקצץ פה ואם צריך לקצץ שם, אנחנו צריכם לפקח ולבקר שנעשית עבודה נכונה ושיש שיקול דעת נכון.

זבולון אורלב: אני שואל אותך, ונאמר שאתה צודק, לאן הספינה הזאת הולכת?

זבולון אורלב: איך אתה רואה את הסוף?

זבולון אורלב: אתה מבין בעצמך שעם העיצומים - - -

רן אפרתי: קודם כל צריך קברניט שישיט את הספינה הזאת.

זבולון אורלב: אין.

זבולון אורלב: לא יהיה.

זבולון אורלב: עכשיו אין שר ואין יושב ראש וועד מנהל.

זבולון אורלב: אתה רוצה לקרוס?

רן אפרתי: חס וחלילה.

רן אפרתי: כרגע יש מנהל כללי ויש וועד מנהל.

רן אפרתי: כשאתה מנהל משק ביתי ויש לך בעיה תקציבית אז אתה לא מתעסק עם עוד פלזמה לבית, או עם רכב חדש.

רן אפרתי: אתה מתעסק בקיום.

רן אפרתי: אפשר קודם לגלח את כל מה שלא קשור לקיום רשות השידור ומדובר בהרבה מאוד כסף.

רן אפרתי: להתחיל עם זה.

רן אפרתי: להפסיק בחסות הרפורמה כל הזמן להגיד אני חייב לזה 5.5.

רן אפרתי: מיליון שקל, ואני צריך חברות ייעוץ ואני צריך את רואה חשבון סומך ב- 2.5 מיליון שקל, ואת עו"ד פסי ב- 2.7 מיליון שקל.

רן אפרתי: איפה אנחנו נמצאים?

חנה מצקביץ: זה ממש - - -

זבולון אורלב: את תקבלי רשות דיבור.

זבולון אורלב: קודם הגנתי על המנהל הכללי וכעת אני מגן על העובדים.

רן אפרתי: סיימנו עם תע"ש התחלנו עם חברת פילת.

רן אפרתי: עכשיו כשיסיימו עם חברת פילת אני לא יודע עם מה נתחיל שוב.

רן אפרתי: הכל בחסות הרפורמה.

רן אפרתי: אין כסף כרגע אז תפסיקו את ההתקשרויות האלה.

זבולון אורלב: אם הבנתי נכון מהמנהל הכללי הקיצוצים שנדרשים מהעובדים מסתכמים בסדר גודל של 7 מיליון מתוך ה- 100 מיליון.

זבולון אורלב: כלומר אני מניח שחוץ מהקיצוץ שמבקשים - - -

קריאה: ה- 10%.

זבולון אורלב: ב - 10% שמציעים זה 7 מיליון.

זבולון אורלב: אני מניח שהאוצר מבין שהקיצוץ שנעשה זה 7 מיליון שקלים.

זבולון אורלב: זה ברור לגמרי שההנהלה תצטרך לשבת ולקצץ.

זבולון אורלב: והעיקרון שמה שלא משודר צריך להיות מקוצץ, אני מניח שזה עיקרון נכון מאוד.

זבולון אורלב: אני מניח שהמנהל הכללי יודע את זה וההנהלה יודעת את זה.

זבולון אורלב: הם יצטרכו למצוא עוד דברים.

רן אפרתי: ברור.

רן אפרתי: אחד מהסיכומים שסיכמנו הוא שאם אנחנו גם מסכימים לקיצוץ מסוים אז לא יהיה קיצוץ נוסף על העובדים.

רן אפרתי: אבל בישיבה ביום חמישי נאמר במפורש שב- 1 במרץ אנחנו הולכים לחטוף עוד קיצוץ.

רן אפרתי: כלומר אתה תסכים לקצץ עכשיו מהשכר שלך, הרי סיכמנו משהו בפגישה האחרונה שלא יהיה עוד קיצוץ.

רן אפרתי: המטרה היא לתת מרווח נשימה לכולם להתדיין ולהגיע למשהו.

רן אפרתי: אי אפשר לשים אותנו בלופ, זה לא עובד.

זבולון אורלב: לפי גרסתכם, ההנהלה מחר יכולה לסגור רשתות בגלל מחסור תקציבי?

רן אפרתי: רשתות הן לא הכסף העיקרי.

זבולון אורלב: אני שואל אותך.

זבולון אורלב: להנהלה יש סמכות לסגור?

רן אפרתי: אני לא חושב.

רן אפרתי: לממשלה יש סמכות, יש חוק רשות שידור.

זבולון אורלב: אין.

נחמן שי: אני חושב שההנהלה יכולה.

זבולון אורלב: נגיד שהיועץ המשפטי לממשלה, לצורך העניין כשישאלו את היועץ המשפטי לממשלה הוא יגיד שלהנהלה יש סמכות לאור המחסור התקציבי לסגור רשתות.

זבולון אורלב: מה תעשו אז?

זבולון אורלב: יסגרו תכניות, יסגרו רשתות, הרי ברור שהעובדים יפגעו.

צבי גרזון: אולי נרים ידיים.

צבי גרזון: אין לנו שליטה על כל מה שההנהלה עושה.

צבי גרזון: אנחנו באיזה מקום חסרי אונים נוכח הדברים שהם עושים.

צבי גרזון: לדעתי אנחנו מגיבים במידה מזערית לכל מה שעשו לנו.

צבי גרזון: אני חושב שבכל מקום אחר התגובה הייתה הרבה יותר קשה.

צבי גרזון: יש עוד אפשרויות לקיצוצים.

צבי גרזון: יש לי כמה הצעות לקיצוצים.

צבי גרזון: המנהל הכללי הודיע באופן חד משמעי שהוא לא יכול לקצץ בשום הוצאות של ההנהלה, הוא לא יכול לקצץ לא במשרדי עורכי הדין, לא במשרדי רואי החשבון, לא ברכבים, לא בכפל משרות ולא במשרדי ייעוץ.

צבי גרזון: זו אמירה מוחלטת.

צבי גרזון: את זה אמרנו עוד לפני שהוא ביקש מאיתנו את הקיצוץ.

זבולון אורלב: למי הוא הודיע את זה?

צבי גרזון: לנו לוועדים.

צבי גרזון: חד משמעית הוא הודיע.

צבי גרזון: הוא גם הודיע עוד דבר, אנחנו היינו דווקא יותר מתונים והסכמנו על קיצוץ מסוים, אני בהחלט מבין וועדים שלא הסכימו לשום קיצוץ כשאומרים להם תתנו לנו עכשיו קצת אבל בחודש הבא אנחנו הולכים לקצץ לך את הרגליים ולא רק את הידיים, ואולי בעוד חודשיים נקצץ לך עוד משהו.

צבי גרזון: מי מוכן ללכת ולהקריב את ידיו כשהוא יודע שבשבוע הבא מקצצים את רגליו?

זבולון אורלב: אמרו ביושר שאם לא תהייה רפורמה בשבועות הקרובים, הקיצוץ הזה שעכשיו מבקשים מכם לא יועיל לשום דבר.

זבולון אורלב: אמרו את זה ביושר בישיבה הראשונה.

צבי גרזון: כאן לא מדובר על הרפורמה.

זבולון אורלב: אם לא תהייה רפורמה לדעתי זה יביא לסגירת רשות השידור.

זבולון אורלב: התהליך יהיה שמורידים תכניות, אחרי כך מורידים רשתות - - -

רן אפרתי: אנחנו כבר 7 שנים נמצאים בגירעון של 100 מיליון שקל.

גדי בן יצחק: בסיבוב הזה של הפגישות הוא אמר שהוא לוקח את העניין לליבו ולידיו מכיוון שרשות השידור היא לא רק עסק, אלא נכס - - -

זבולון אורלב: מי אמר?

גדי בן יצחק: אתה.

גדי בן יצחק: לכן להתייחס לרשות השידור רק כעסק ולבקש מהעובדים להיות שותפים להנהלה רק בקטע של הקיצוץ ולא בקטע של הפיתוח.

גדי בן יצחק: אני לא רוצה להיות שותף בהנהלה כיושב ראש ועד, זה ממש לא פייר.

גדי בן יצחק: אמרת טוב בפתיחת דברייך היום וגם לפני שתי ישיבות.

גדי בן יצחק: זה לא עסק אלא נכס לדמוקרטיה ולתרבות הישראלית ,ולכן אין להתייחס לזה רק כעל עסק.

גדי בן יצחק: יבואו נושים ויבקשו, בסדר יבואו נושים לאירלנד ויבקשו כסף, או לאיסלנד לבקש כסף, איסלנד נסגרה?

גדי בן יצחק: באו הנושים לרשות השידור לסגור את העסק הזה, לסתום את הפה של הדמוקרטיה הבלתי תלוי בהון ובשלטון הישראלי והעיתונות?

גדי בן יצחק: בין היתר בגלל שאין כסף גם באשמת העובדים וגם באשמת ההנהלה שמונתה פוליטית.

גדי בן יצחק: זה לא פייר לקחת כמה מהעובדים ולבקש מאיתנו פתרונות שהם לפתחה של הממשלה ושל הכנסת.

גדי בן יצחק: גם ברפורמה שהוצעה לנו ושדובר שם, וטוב אמרת בישיבה אחרת משותפת לוועדה הזאת ולוועדה הכלכלה, שהיו כמה רגלים לרפורמה, שינוי מבני, שינוי חוקתי, ושינוי בהסדרי יחסי עבודה.

גדי בן יצחק: אנחנו נתנו 42% מכוח העבודה ברשות השידור.

גדי בן יצחק: שווה גם לעיתונאים, אני מדבר בשם עיתונאי הרדיו, לא אמרו כלום.

גדי בן יצחק: זה הסדר שריר וקיים למרות שפג תוקפו מבחינה משפטית.

גדי בן יצחק: אנחנו אפשרנו ירידה בשכר, רפורמה שיש בה הפחתה.

גדי בן יצחק: נמצאים בפרטים קטנים שניתן לחטוף בהם, יעיד המנהל הכללי שיושב לשמאלך, ניתן לעשות את זה אם תהייה הנהלה.

גדי בן יצחק: אין לנו לא הנהלה ולא מוסדות.

גדי בן יצחק: ברשות השידור לא הייתה בעשר השנים האחרונות שנה אחת עם מוסדות כמו שצריך, ועם הנהלה כמו שכתוב.

גדי בן יצחק: אני לא אביע דעה על איכות ההנהלה שלי, אני עובד ואני ממושמע.

גדי בן יצחק: אבל היא לקתה בחסר לאורך עשרות שנים ולא בגלל העובדים.

גדי בן יצחק: ההנהלה לקתה בבעיות כספיות גדולות ולא בגלל העובדים.

גדי בן יצחק: ההתחייבות על הבניין שבו יושבת ההנהלה זו לא ההחלטה של העובדים שהחליטו עליה.

גדי בן יצחק: הציוד שנקנה או שלא נקנה זה לא עובדים.

גדי בן יצחק: חלק מהם התנגד להכנסת הטכנולוגיה, זה עצר את אנגליה להפוך למדינה תעשייתית בזמנו?

גדי בן יצחק: להפיל את זה עלינו בישיבה החגיגית הזאת וברגע עצוב של רשות השידור, שבו שני עיתונים גדולים שהם בין המתחרים שלנו שאכלו את בשרנו בשביתה הגדולה לפני עשרים שנה, ושכותבים בפירוש שלא העובדים אשמים.

גדי בן יצחק: זה באמת לא פייר.

גדי בן יצחק: אני מאוד מעריך את המעמד של היושב ראש הוועדה הזאת שהביא אותנו לכאן.

גדי בן יצחק: אבל לא לבקש מאיתנו פתרונות כי 7 מיליון שקל או 14 מיליון שקל לא יצילו את רשות השידור.

גדי בן יצחק: אם אנחנו לא נקבל משכורת עדיין רשות השידור תהייה בהפסד.

גדי בן יצחק: המדינה לא נותנת כלום, לא דוחה תשלומים.

גדי בן יצחק: לערוץ 10 שאמור להרוויח כסף המדינה דוחה תשלומים, לערוץ 2 שאמור להרוויח והוא עסק, הוא הוקם כעסק - המדינה דוחה תשלומים.

גדי בן יצחק: לרשות השידור – חס ושלום.

גדי בן יצחק: לא.

גדי בן יצחק: אם אני יוצא להפקה חיצונית הסנדוויץ שלי זה חלק מהוצאות השכר שאומר המנהל הכללי שמכבידות עליו.

גדי בן יצחק: אם אני יוצא בערוץ פרטי ואני אוכל סושי זו הוצאה עסקית והיא בניכוי מס.

גדי בן יצחק: דורשים מאיתנו לתת עוד ועוד.

גדי בן יצחק: בישיבה אחרת שלקחת לליבך את העניין ולכן הגענו לכאן, הישיבה המשותפת עם וועדת הכלכלה, שמעת חבר כנסת אחר שהוא אינו כאן לא מכיוון שלא איכפת לו מרשות השידור, הוא אמר שהוא חלק מהלובי למען רשות השידור, להרוג אותנו ברכות זה לא יפה לדמוקרטיה הישראלית, לא לעיתונות ובוודאי ובוודאי לא לבית הזה.

גדי בן יצחק: תודה רבה.

זבולון אורלב: אני לא חושב שהמשבר רובץ לפתחם של העובדים, אני יודע שהעובדים ברשות השידור עושים עבודה נאמנה.

זבולון אורלב: אני רק רוצה לומר שאני רוצה להיות אדם ריאלי ולהיות אדם מעשי.

זבולון אורלב: אני יודע שכרגע ההנהלה החליטה על קיצוצים מסוימים בשכר של העובדים, אני שוכנעתי לעשות בקיצוץ הזה שינוי בגלל שיש קיצוצים שמגיעים לאחוזים שלא מקובלים עלי לפחות, שמטילים על עובדים קיצוץ מהיום למחר של 50% מהשכר לא מקובל עלי.

זבולון אורלב: לכן הצענו מתווה אחר, זמני עד להשלמת הרפורמה, כי אם הרפורמה לא תעבור, בין כה וכה אני רואה כאן משבר גדול מאוד.

גדי בן יצחק: ההסתדרות עד היום לא הייתה בישיבה אחת על הרפורמה.

גדי בן יצחק: הכסף הזה לא יעזור.

גדי בן יצחק: אנחנו רואים מה קורה עם היושב ראש.

זבולון אורלב: אני מבין.

זבולון אורלב: הסתדרות העובדים החדשה הוזמנה שלוש פעמים לוועדה.

גדי בן יצחק: זה מדבר בעד עצמו.

זבולון אורלב: אתה יודע שאין לנו יכולת לכפות על ההסתדרות להגיע לישיבות של הכנסת, לצערי אין כזה מצב.

זבולון אורלב: יושב ראש ההסתדרות קבע ישיבה רק ל- 18 לחודש, זה בסדר גמור שלכנסת אין מרות על יושב ראש ההסתדרות, הוא קובע את סדרי העבודה שלו כפי שנראה לו, לי לא ברורה ההחלטה.

זבולון אורלב: נציגו שבכל פעם מודיע שהוא מגיע, דורון קרני, לא מגיע.

זבולון אורלב: יש כאן בעיה בעניין הזה.

זבולון אורלב: כולם נמצאים באותה ספינה.

זבולון אורלב: הרי העובדים מבינים ואתם אומרים שהעובדים מבינים שגם הם צריכים לתרום תרומה משמעותית, לו העובדים היו תורמים את התרומה המשמעותית הייתם נותנים רוח גבית מאוד חזקה לחברי הכנסת מכל הסיעות.

נחמן שי: מה אתה רוצה להשיג, שהעובדים יוותרו על שכר?

משה שגב: אנחנו כאן עם כל הדבר הזה, כדי לרצות את פקידי האוצר?

משה שגב: עם כל הכבוד.

משה שגב: אני לא מוכן, רק כדי שהאוצר יגיד, קרעתי אותם, לקחתי להם כסף, בשום פנים ואופן.

זבולון אורלב: לא הבנת אותי נכון.

זבולון אורלב: מה שמך?

משה שגב: משה שגב, מוועד הנדסה טלוויזיה.

משה שגב: איך אני יכול בכלל לבוא לעובדים שלי ולהגיד להם אתם תעבדו ובסוף החודש לא תקבלו שכר עבור העבודה שלכם?

זבולון אורלב: מה המצב כרגע?

זבולון אורלב: ההנהלה לא התייעצה, לפחות לא עם חברי הכנסת, והחליטה בתוקף סמכותה, או אי סמכותה, היא החליטה להטיל קיצוצים בשכר של כולכם.

משה שגב: היא החליטה לפגוע בהסכמי עבודה, עד אז לא היה סכסוך עבודה.

זבולון אורלב: אני מקבל את הגרסה שלך.

זבולון אורלב: אני לא אתווכח.

זבולון אורלב: בשורה התחתונה ההנהלה עשתה מעשה שקשור להסכמי עבודה לפי גרסתכם, וכתוצאה מזה נקטתם בעיצומים.

זבולון אורלב: בטלוויזיה כמו שפרטו אין כתבות חוץ והשידור נסגר בשעה 23:00, ברדיו אין שידורי טלפונים.

משה שגב: היא מחליטה, אנחנו נוקטים בעיצומים - - -

זבולון אורלב: אנחנו נסיים את הישיבה, תקשיב.

זבולון אורלב: נאמר שאתה צודק.

זבולון אורלב: הישיבה הזאת לא תתקיים, הם ימשיכו בשלהם, אתם תמשיכו בשלכם.

זבולון אורלב: כל מה שאנחנו באים ואומרים לכם, אומרים להנהלה עם פטיש על הראש, לכם עם פטיש על הראש, לאוצר עם פטיש על הראש, ואומרים חבר'ה תתעוררו, המתווה הזה מוביל לסגירת רשות השידור.

זבולון אורלב: תבינו את העניין.

זבולון אורלב: אני אומר את זה לכולכם וקודם כל למנהל הכללי, וקודם כל להנהלה, אחרי זה לאוצר ואחרי זה גם לעובדים ואחרי זה גם לנו, אנחנו רוצים את השידור הציבורי.

זבולון אורלב: אנחנו מנסים כרגע לא במצב אפס, אנחנו באים ואומרים לעובדים תתגייסו ותתנו אבל לא זה המצב.

זבולון אורלב: אנחנו אומרים לכם שבמקום הקיצוצים שרשות השידור הציעה אנחנו מציעים משהו אחר כי הקיצוץ הנוכחי לדעתי הוא לא צודק בגלל הסיבות שאמרתי קודם, הוא לא קיצוץ צודק, ולכן אמרתי לכו למתווה אחר של קיצוצים.

זבולון אורלב: זה לא שאנחנו באים ואומרים תקצצו, בשום פנים ואופן לא.

זבולון אורלב: אני מסכים איתך.

זבולון אורלב: הייתי שותף לישיבות כשהתברר שערוץ 10 לא עמד בהתחייבויות שלו, המדינה אומנם לא ויתרה על אף התחייבות, זה חשוב לומר.

זבולון אורלב: עמדנו על כך, נכון חבר הכנסת נחמן שי, המדינה לא ויתרה על שום התחייבות.

זבולון אורלב: חבר הכנסת נחמן שי יחד עם חבר הכנסת כרמל שאמה היו בעלי הצעת חוק פרטית בעניין הזה.

זבולון אורלב: אלא מה, פרסו להם ונכון.

זבולון אורלב: אני אומר שאני יכול לבוא לאוצר ולהגיד פריסה זה בסדר גמור, אבל אנחנו צריכים לבוא אליהם עם חבילה.

זבולון אורלב: אתה רוצה שנבוא אליהם עם עיצומים?

זבולון אורלב: ערוץ 10 נקט בעיצומים?

זבולון אורלב: מאות עובדים עמדו ללכת שם הביתה ואם לא היו מאריכים את הזיכיון עד 27 בינואר מאות עובדים היו הולכים הביתה.

זבולון אורלב: כל אחד הבין, אני לא מכיר את ההסכמים שם אבל אני מניח שכולם התגייסו, בעלי המניות נתנו עוד כסף, כולם נתנו שם משהו.

זבולון אורלב: אנחנו פה רק כדי לתת את שירותנו הטוב לנסות להציל את רשות השידור, ובמקום מערכת קיצוצים אחת להגיע למערכת קיצוצים שנייה.

ברוך אסקרוב: תודה רבה על היוזמה שאתה לוקח ומכנס ומנסה לעשות עסקת חבילה כדי ליצור את מסדרון הזמן עד ש..

ברוך אסקרוב: ואם ש..

ברוך אסקרוב: הרפורמה תחתם.

ברוך אסקרוב: יש לי הערות בארבעה תחומים אבל קודם אני רוצה להעיר הערה כללית על כך שרשות השידור משדרת על פי חוק שאמור היה לתת לה עצמאות, והנה לא יאומן אבל איך שהיא רשות עצמאית היא תלויה מאשר אי פעם, אי פעם.

ברוך אסקרוב: לא לזה התכוון המחוקק וזו לא הפילוסופיה שהגתה את העצמאות של רשות השידור.

ברוך אסקרוב: אנחנו נמצאים בסיטואציה של משפט שלמה, מי שיותר אכפת לו מהילד הוא זה שצריך יותר לוותר.

ברוך אסקרוב: העניין הוא שזה חוזר על עצמו שוב ושוב ושוב.

ברוך אסקרוב: אשר על כן העניין שפונים אל העובדים כפניה ראשונה, הרושם של העובדים שאפילו גם אם אין כאן כוונה אז התוצאה המעשית היא שמאחר והעובדה היא שפועלים לפי הלחצים.

ברוך אסקרוב: העובדים הם הכתובת הראשונה וגם האחרונה בסופו של דבר לקיצוצים.

ברוך אסקרוב: העובדים לאור הניסיון שלהם מתמלאים בספקות.

ברוך אסקרוב: לקחנו את יוזמת היושב ראש הוועדה ואת הצעד המקדם שהמנהל הכללי עשה, מר מוטי שקלאר שכינס אותנו.

ברוך אסקרוב: עשינו אסיפה, אני מייצג את וועד העובדים העיתונאים ברדיו בתל אביב.

ברוך אסקרוב: כינסנו אסיפה ואנחנו וועד שהחליט שלא פוגעים במאזינים ובשידורים וכן הלאה.

ברוך אסקרוב: בוועד הזה ובאסיפה הזאת עלו כל כך הרבה ספקות וכל כך התרגשויות אי אמון, חרדות, ובקשות שהכל יהיה בכתב - והכל לאור ניסיון.

ברוך אסקרוב: זאת אומרת שתזרים הזרימה אולי צריך להיות הפוך, קודם כל לא רק החלטות, קודם כל קיצוצים נראים בהנהלה, בהוצאות, בדברים שאפשר.

ברוך אסקרוב: לבקש מהעובדים רעיונות משום שהעובדים חולשים על כל מחוזות הרשות, על כל הפונקציות שלה, איפה להתחיל לקצץ.

ברוך אסקרוב: כשהעובדים יראו שהדברים קורים הם יראו שיש כאן מהלך ושהם באמת מצטרפים למשהו אמיתי.

ברוך אסקרוב: שהם לא הכתובת הראשונה וגם האחרונה כאמור.

ברוך אסקרוב: אני אגיד כמה דברים שעלו אצלנו, אני חושב שהם דברים חשובים ומחייבים התייחסות וההתייחסות גם אפשרית.

ברוך אסקרוב: התניות של שקיפות מלא במהלך הקיצוץ הזה, פרוגרסיביות – הצעה שהייתה אצלנו הייתה שזה מעל 20,000 שקל משום שאצלנו ברדיו המשכורות הן הרבה יותר נמוכות, הן מחצית מהסכום הזה.

ברוך אסקרוב: הצעה על כל פרטיה בכתב, כל הבכירים בתמונה על כל הסטאטוסים ושכל הכספים שיקוצצו בעטייה של השעה הקשה הזאת יושבו.

ברוך אסקרוב: הרי אנחנו צריכים להגיע לחוף הרפורמה ואז הכל מתאזן וגם מתקבל סיוע מהאוצר לטובת הרפורמה.

ברוך אסקרוב: זה באשר בנוגע לשיקוף התגובה.

ברוך אסקרוב: אי אפשר לקרוא לזה הסכמה ואני חייב ביושר לדווח.

ברוך אסקרוב: הזכרת אדוני היושב הראש את קידוח החורים, גם המנהל הכללי מרבה לדבר על זה.

ברוך אסקרוב: את החורים הכי גדולים לא אנחנו קודחים בספינה, קודחים לנו מבחוץ.

ברוך אסקרוב: מה עם המערכה הזאת?

ברוך אסקרוב: אנחנו לבדנו לא יכולים להיערך ולסתום.

ברוך אסקרוב: החשש שהבעת, הוא החשש הכי אמיתי שבעולם.

ברוך אסקרוב: חוסר הפנמה ומצד שני הסחרור שיהיה.

ברוך אסקרוב: מקצינים את הקיצוצים בטווח של ימים ומכיוון שהקיצוצים האלה יפגעו בשידורים והעובדים יפגעו במשכורות, אמורה להיות תגובה על ידי עיצומים, והחרפת העיצומים.

ברוך אסקרוב: את הסוף של הסחרור הזה איש לא יכול לחזות חוץ מאשר את הכיוון שלו.

ברוך אסקרוב: הכיוון הוא רע מאוד.

זבולון אורלב: אתה באמת לא יכול לחזות את התוצאה הסופית?

ברוך אסקרוב: איך פותרים את זה?

ברוך אסקרוב: אני חושב, כמו שאמרתי תזרים הזרימה צריך להיות הפוך, הוא צריך להיות: הנהלה, פעילויות הנהלה, ודבר אחרון הם העובדים.

ברוך אסקרוב: אני רוצה להגיד בעניין העובדים עוד דבר.

ברוך אסקרוב: לבקש מהעובדים שבמו פיהם וחתימת ידיהם יסכימו לקיצוץ זה דבר חסר תקדים, מרחיק לכת ביותר.

ברוך אסקרוב: אם להיות ריאליים אני לא חושב שאפשר, זו אפילו הצעת יועץ, אני לא חושב שאפשר לבקש את חתימת ידם.

ברוך אסקרוב: יכול להיות שצריך לנהל מערכת של שיחות, מערכת של משא ומתן, אבל לעשות משהו חד צדדי אבל במו ידינו?

ברוך אסקרוב: אני חושב שיש חשש גם לעתיד.

ברוך אסקרוב: אני לא רואה שארגון עובדים פגוע יוכל להסכים שיוספו ברצונו שלו, בהתנדבותו פגיעה רצונית בשכר.

ברוך אסקרוב: המנהל הכללי העיר כאן בנושא "גמישות ניהולית".

ברוך אסקרוב: אני לא יודע אם הנושא הזה הוא נושא קטן, אולי היה אפשר לבדוק אפשרויות להריץ דברים שהוסכמו ברפורמה, אולי להקרין.

ברוך אסקרוב: ראשית מבחינה כספית תהיינה תועלות רציניות, וגם מבחינה תפקודית, ושלא נדבר על האטמוספרה.

ברוך אסקרוב: הרי המנהל הכללי אמר שהגמישות הניהולית היא סלע המחלוקת של שנתיים וחצי.

ברוך אסקרוב: מדוע שזה יסתיים תוך חצי חודש?

ברוך אסקרוב: זה קשה.

ברוך אסקרוב: מה עוד שאני מצאתי אותנו העובדים, גדי בן יצחק חברי הטוב, והחברים הנוספים מסקטור העיתונאים, שאנחנו מנהלים בתוך המשא ומתן על הרפורמה מערכה שהיא אפילו לא מתפקידו אבל היא משקפת את האחריות שאנחנו חשים, איך "הגמישות הניהולית" הזאת תשמר את הכיוון שהמחוקק רצה לטובת רשות שידור ולא לטובת למשל מינויים פוליטיים, מינויים לא מקצועיים.

ברוך אסקרוב: כי אין בטקסטים שעברנו עליהם שום דבר מיוחד ששומר על כך.

ברוך אסקרוב: אני מצאתי באוצר היענות לנושא הזה - הנושא לא כוסה.

ברוך אסקרוב: יש כאן פוטנציאל דיוני אמיתי לא קטן.

ברוך אסקרוב: אני לא מתייחס לכמה טכנאים יהיו כאן וכמה כתבים יהיו שם, אלא לרמות הגבוהות שכבר ראינו שהתרחשו ברשות השידור על פני הדורות של שימוש ב"גמישות הניהולית" חסרת התקדים שתהייה לכיוונים שלחצים פוליטיים לוחצים מלמעלה ואנשים מלמטה גם כבר מתנדבים להציע אותם.

ברוך אסקרוב: עד כאן תודה רבה.

זבולון אורלב: תודה רבה.

זבולון אורלב: יצחק שבו, בבקשה.

יצחק שבו: אני יושב ראש ועד משולב, מטה.

זבולון אורלב: מה זה ועד משולב מטה?

יצחק שבו: הדרוג המשולב זה הדרוג המינהלי ברשות השידור, הוא מחולק לארבע מדיות: רדיו, טלוויזיה, גביה ומטה.

יצחק שבו: אני יושב ראש וועד המטה.

יצחק שבו: צר לי שחבר הכנסת נחמן שי יצא, אני רוצה להתייחס בהמשך לדבריו.

יצחק שבו: הוא פנה למנהל הכללי בשאלה מה הממשלה יכולה לעשות במשבר ואיך היא יכולה לעזור.

יצחק שבו: אני חושב שהיא יכולה לעשות המון.

יצחק שבו: הדרך היחידה, אם באמת אנחנו רוצים להיות פרקטיים ומעשיים כדי להציל את רשות השידור, אני מאמין מאוד שלחברי הכנסת, לנבחרי העם חשוב להם השידור הציבורי, זה ערך עליון.

יצחק שבו: ישנה דרך.

יצחק שבו: לפני מספר חודשים הגענו להסכמה ולהסכם, חתמנו על פרישה של 700 עובדים ברשות השידור.

יצחק שבו: אין לזה אח ורע בשום מוסד במדינה שלנו שוועדי עובדים שתפקידם להגן על העובדים מוכנים ש- 700 איש ילכו הביתה.

יצחק שבו: בנוסף ברפורמה מוכנים להפחתת שכר כאשר ברפורמות אחרות שנעשו במדינה, כמו בבזק, כמו ברשות הדואר, העובדים שנשארו קיבלו תוספת בשכר.

יצחק שבו: אנחנו מוכנים להפחתה.

יצחק שבו: הרצון שלנו כן ואמיתי לשידור הציבורי וכן לעזור לשידור הציבורי.

יצחק שבו: כדאי מאוד שחברי הכנסת יפעילו לחץ על האוצר להוציא את השלב הראשון של הרפורמה, קרי פרישה של 700 עובדים שנחתם על כך הסכם.

יצחק שבו: ברגע שיפרשו כמה מאות עובדים הכסף של המשכורות יתפנה ואז נוכל לשדר ולהפיק כפי שהחוק מחייב אותנו.

יצחק שבו: אנחנו צריכים לשדר ולהפיק וזו מטרת רשות השידור.

יצחק שבו: לכך היא קיימת.

יצחק שבו: אנחנו יכולים לעשות את זה.

יצחק שבו: יש מאות עובדים שמתקשרים אלי, בתוקף תפקידי אני מנהל מדור שכר, מתקשרים אלי המון עובדים שמתעניינים בתנאי הפרישה, הם רוצים לפרוש והם רק מחכים להסכם, ההסכם כבר חתום.

יצחק שבו: ריבונו של עולם, תוציאו אותו לדרך.

יצחק שבו: אנחנו קרובים מאוד מאוד לשלב השני, אנחנו קרובים לסיום ובמהלך הפרישה נמשיך לדון בכמה פגישות ואולי נגיע לסוף הדרך.

יצחק שבו: 7 המיליון השקל האלה מתוך 100 מיליון - הם טיפה בים.

יצחק שבו: מה זה יעשה לרשות השידור?

יצחק שבו: איך זה יציל את רשות השידור?

יצחק שבו: המשכורות ברשות השידור הן 32 מיליון שקל כל חודש.

יצחק שבו: מה יכסו ה- 7 מיליון שקל האלה?

יצחק שבו: זה לא רציני.

יצחק שבו: רוצים להציל את רשות השידור?

יצחק שבו: – תפרישו את מאות העובדים, הכסף שיתפנה יתפנה לטובת השידור.

יצחק שבו: תודה.

רן אפרתי: לא צריך את כולם, אפשר להתחיל בפרישה של 150, 200 עובדים, זה ישחרר עשרות מיליונים של שקלים, ולהמשיך הלאה.

זבולון אורלב: נציג האוצר אתה רוצה להתייחס לעניין השאלה של העובדים?

אורן משה: כן.

אורן משה: הם הציעו הצעה להתחיל את הפרישה ולהמשיך ולדון על הסכמי השכר במקביל.

אורן משה: אני אתייחס בשתי נקודות.

אורן משה: הוצאת עובדים לפרישה בהתאם לתנאים שסוכמו בתנאי הפרישה עולה הרבה מאוד כסף.

אורן משה: להגיד שזה ישחרר הרבה מאוד כסף בטווח הקצר?

אורן משה: לא.

אורן משה: העלות הממוצעת לעובד פורש היא כמיליון שקלים.

אורן משה: הפרשה של 150 עובדים משמעותה 150 מיליון שקלים שהם עלות נוספת לתזרים הרשות.

אורן משה: בשנה הראשונה הפרישה הזאת בוודאי לא תחזיר את עצמה.

אורן משה: הפרישה תחזיר את עצמה כעבור שנתיים וחצי, שלוש.

אורן משה: איך כאן מהלך תזרימי מתחוכם שיכול לייצר עודפים.

אורן משה: באשר לעניין ההסכמה על הפרישה – נכון שסוכמו תנאי הפרישה ואפילו נחתם ההסכם, אבל בהסכם הזה יש סעיף קריטי ומהותי שהתעקשנו עליו שאומר שההסכם ייכנס לתוקפו רק לאחר שתהייה הסדרה של תנאי ההעסקה החדשים ברשות.

אורן משה: וזה בגלל העלות המאוד גבוהה של פרישת עובדים.

אורן משה: אנחנו לא רוצים למצוא את עצמנו במצב שמצד אחד נשאנו בעלויות המאוד גבוהות של הפרשת 700 עובדים ונשארנו עם הסכמי שכר, חריגות שכר, הסכמים בין אם הם מאושרים או לא מאושרים, ועל כך יכול לדבר נציג האגף הממונה על השכר, אין לנו שום דבר לעשות בדבר הזה.

זבולון אורלב: כל הדרישה שלכם שלא לגבי הוותיקים אלא שיהיה הסכם שכר לגבי העובדים החדשים?

משה אורן: לא.

משה אורן: יש הסכמי שכר של דור א' ודור ב'.

זבולון אורלב: גם בדור א' אתם דורשים שינויים, השינויים הגדולים יותר הם בדור ב', מה שעשיתם בבנק ישראל פחות או יותר?

משה אורן: אני לא מכיר את ההסכמים בבנק ישראל, דיאא אסדי יוכל להתייחס לזה, אבל במהות כן.

משה אורן: השינויים הדרמטיים יותר הם לגבי עובדים חדשים שיקלטו ברשות אחרי הרפורמה.

ברוך אסקרוב: משהו חשוב להערה הזאת.

ברוך אסקרוב: עדיין לא שמעתי תכנית כלכלית כזאת כדאית, ההשקעה הזאת תוך שנתיים שלוש חוזרת.

ברוך אסקרוב: לא היה כדבר הזה.

ברוך אסקרוב: זה פנטסטי וחבל שלא התחילו עם בהפעלה אתמול.

זבולון אורלב: הטענה של האוצר, מה שלא אפשרתם לו לומר אבל הוא הצליח לומר לפחות ממה שאני שמעתי, שבנוסף ל- 150 מיליון שהם צריכים להשקיע השנה יש עוד 100 מיליון שקל גירעון.

זבולון אורלב: כלומר הממשלה צריכה לשאת, משלם המיסים צריך לשאת ב- 250 מיליון שקל גירעון לשנה הנוכחית.

ברוך אסקרוב: אבל בדרך כלל 10% תשואה להון, 15% זה יופי.

זבולון אורלב: צריך להקשיב גם לאוצר.

זבולון אורלב: האוצר הוא מדינת ישראל גם כן.

זבולון אורלב: הממונה על השכר בבקשה.

דיאא אסדי: ההסכם הפרישה היה חלק ממכלול וממתווה מסוים שהנחות היסוד שלו היו שיהיו הסכמי שכר ושדור א' יישא גם בנטל, כי גם שם תהיינה הפחתות וייוצר דור ב'.

דיאא אסדי: כל המכלול הזה אמור להוציא את הרשות לדרך חדשה.

דיאא אסדי: יותר מנושא השכר חשובה "הגמישות הניהולית" – הרשות הגיעה למצב שבו היא נמצאת היום לא רק בגלל ההוצאות השכר שיש לה אלא יותר בגלל הגמישות הניהולית שלא היו לה.

דיאא אסדי: להפריש היום את האנשים כשיש היום עדיין ניפוח בכוח אדם, נמצא את עצמנו בעוד שנתיים ושלוש באותה סיטואציה.

דיאא אסדי: אנחנו צריכים לשנות את המצב מהשורש.

דיאא אסדי: לתת לרשות השידור את הגמישות הניהולית ואת היכולות להן היא זקוקה.

דיאא אסדי: כמו בכל גוף נורמלי צריכים הנהלה מנהלת, ברשות זה לא קיים.

דיאא אסדי: זה הוביל למצב שכוח האדם ברשות מנופח.

דיאא אסדי: 700 העובדים שמועמדים לפרישה, ואני לא רוצה להשתמש באמירה קשה, אבל יש סיכוי סביר שהם כוח אדם מיותר.

דיאא אסדי: לדעתי צריך להפריש יותר מ- 700 איש אבל על זה הרשות תדע להגיד.

דיאא אסדי: אם לא נשנה את הבעיה מהשורש אנחנו נחזור לאותה סיטואציה, כי ידוע לכולם שזו לא הפעם הראשונה שמפרישים כוח אדם ברשות השידור.

דיאא אסדי: בשנים הקודמות היו גם כן תכניות פרישה והוציאו מסות של כוח אדם בסדר גודל של 100 ו- 200 עובדים.

דיאא אסדי: אנחנו רואים לאן הגענו היום.

משה שגב: אבל קלטו חדשים.

משה שגב: עובדים פרשו, וקלטו עובדים חדשים.

תמנה עורב: והעובדים החדשים לא ישלמו.

זבולון אורלב: גדי בן יצחק, מה שהוא הסביר זו תשובה לשאלה לגיטימית שהעלו העובדים, השאלה היא למה צריך לחכות לחתימה על הרפורמה, למה אי אפשר להתחיל עם הרפורמה לפני חתימתה על ידי הוצאת עובדים לפרישה.

גדי בן יצחק: הוא לא ענה על המבנה, הוא אמר שהפרישו כ- 200 עובדים לפני כארבע שנים והם חזרו.

גדי בן יצחק: מעניין למה?

זבולון אורלב: הם העלו שני נימוקים, האחד – מפני שלהשקיע עכשיו 150 מיליון שקל בנוסף ל- 100 מיליון שקל גירעון אנחנו לא יכולים לעשות את הדבר הזה, והוסיף הנציג הממונה על השכר, מה עוד שהתמונה תחזור בדיוק על עצמה בעוד כשנתיים שלוש.

זבולון אורלב: גם המנהל הכללי, גם האוצר, וגם אתם כולכם באותה ספינה, אני לא מוציא אף אחד מהספינה הזאת.

זבולון אורלב: אתם לא מבינים דבר אחד, אם יבוא אדם מהצד וישאל איך פותרים את הבעיה הזאת, הוא יגיד תסגרו את רשות השידור.

זבולון אורלב: פשוט יחליטו בחוק לסגור את רשות השידור וזהו, יסגרו את רשות השידור נקודה.

זבולון אורלב: עכשיו יקימו צוות הקמה ותהייה בעוד שנתיים רשות שידור חדשה, אז יהיו הסכמי עבודה חדשים, יהיה וועד אחד, יהיו הסכמי עבודה מסודרים, עם גמישות בלי גמישות.

זבולון אורלב: זה מה שיקרה.

זבולון אורלב: אני מפחד מאוד שבמציאות הדמוקרטית במדינת ישראל, אנחנו אמנים בפירוק, אמנים בפירוקים ולא כל כך מומחים בבנייה חדשה.

זבולון אורלב: זה החשש הגדול שלי.

זבולון אורלב: אגב אם הייתי יודע יכול להיות שגם אני הייתי אומר שהמצב הזה לא פתיר.

זבולון אורלב: אני חוזר ואומר, אני לא מוציא אף אחד מהעניין, אף אחד, אני מאמין באנשים, אני לא מוציא אף אחד.

זבולון אורלב: אבל לצערי גם אני אחרי שלושה דיונים באיזה שהוא מקום חושש שהאנשים יגיעו למסקנה שצריך לסגור את רשות השידור.

זבולון אורלב: אני לא רואה מוצא מהדבר הזה.

גדי בן יצחק: זה תשלום של 150 מיליון, זה לא כל כך רציני.

זבולון אורלב: אתה יודע מה הטרגדיה?

זבולון אורלב: זה שלכולם יש טענות צודקות.

גדי בן יצחק: כבוד היושב ראש, למה לא שואלים את האוצר למה כדאי יותר לסגור את רשות השידור.

גדי בן יצחק: אני מסכים לניתוח שלך ויכול להיות שנגיע לשם, אז זה יעלה למדינה לאחר הרבה שנים שני מיליארד שקלים לסגור את רשות השידור, במקום לדחות תשלום של 20 או 50 מיליון.

גדי בן יצחק: העובדים ישלמו 7 מיליון ואז זה יהיה בסדר?

גדי בן יצחק: הדעת לא סובלת את התשובה הזאת.

זבולון אורלב: אני מעריך שאם יסגרו ויפתחו חלק מהעובדים הרי יחזרו.

זבולון אורלב: אני מניח שההוצאה לא תרד משני מיליארד.

זבולון אורלב: מבחינה כלכלית אני בטוח שהאוצר יודע לעשות את החשבון טוב ממני.

זבולון אורלב: העניין של הרפורמה, אני חושב, אני לא אומר שאני משוכנע ב- 200%, ששר האוצר והממונה על התקציבים מעוניינים בהמשך השידור הציבורי.

זבולון אורלב: כך אני חושב.

רן אפרתי: אני יותר מחושב כך, שהממשלה מעוניינת שרשות השידור תמשיך להתקיים ואין לה אינטרס לסגור אותה, אנחנו יודעים שאין לה אינטרס לסגור אותה.

זבולון אורלב: אני חושש שאתה סומך על זה יותר מדי.

זבולון אורלב: לפעמים דברים מתרחשים גם מבלי שהם תוכננו כי זה המתווה.

זבולון אורלב: הרכבת של כולנו, אני לא מפנה את זה רק לעובדים, אני מפנה את זה גם למנהל הכללי ולאוצר, ואני אומר את זה לכולנו.

זבולון אורלב: הרכבת הזאת נוסעת להתרסקות, שלא תהיינה אי הבנות, כל אחד יכול לחיות באשליות.

זבולון אורלב: במתווה הזה שכולם הולכים בו הרכבת הולכת להתרסקות.

זבולון אורלב: אגב כששמעתי שיושב ראש ההסתדרות קבע את הפגישה ל -18 במרץ נזכרתי שה- 17 במרץ זה היום האחרון של מושב החורף של הכנסת, זה יהיה ביום חמישי וכנראה הכנסת לא תוכל לפקח אבל שכחו שוועדות הכנסת עובדות גם בפגרה.

זבולון אורלב: בעברי הייתי גם המנהל הכללי של משרד החינוך והתרבות, וכידוע המשרד שותף להסכמי השכר עם העובדים.

זבולון אורלב: קודם לכן הייתי מנהל אגף המורים במשרד החינוך וזה שניהל את המשא ומתן הישיר מול ארגוני המורים, שכידוע גם כוחם רב ולא רק כוחכם.

זבולון אורלב: , כשהייתי המנהל הכללי מצאתי שיטה טובה יחד עם מי שהיה אז נציב שירות המדינה, אליעזר הקלסר, אמרתי לסגן המנהל הכללי שניהל את המשא ומתן ולממונה על השכר, אז הממונה על השכר היה מתחת לנציב שירות המדינה, הייתה תקופה שהממונה על השכר היה תחת ניצבות שירות המדינה.

זבולון אורלב: כל הפגישות נקבעו לשעה 22:00 ו עד לשעה 05:00.

זבולון אורלב: זה צריך להמשך לילה לילה.

זבולון אורלב: אז מה שקרה שבפגישה הראשונה לא באתי, בשנייה לא באתי, בשלישית לא באתי וברביעית באתי ב- 22:00 ואמרתי חברים הלילה אנחנו גומרים,.

זבולון אורלב: אני משאיר אתכם, אני הולך לחדרי, אני רוצה לבוא ולחתום.

זבולון אורלב: האמת נסעתי הביתה וישנתי טוב כל הלילה וקמתי בבוקר והשארתי הודעה לא לשחרר את העובדים, לא גומרים בשעה 05:00 ממשיכים.

זבולון אורלב: הגעתי בשעה 07:00 והאנשים היו מותשים לגמרי.

זבולון אורלב: נציב שירות המדינה שוכנע לעשות כמוני.

זבולון אורלב: הוא אמר לי שאני מזכיר לו סיפור, אגב הגענו בבוקר וההסכם נחתם.

זבולון אורלב: אמר לי נציב שירות המדינה שאני מזכיר לו סיפור של שייח בדואי שהזמין את כל האורחים שלו והיה כיבוד עשיר מאוד, ובין הכיבוד היה גם זיתים עם קיסמים וכל אחד ניסה לתקוע את בזית ולאוכל, אבל את יודעים שהזית הוא חלק ולא הצליחו כי הזית החליק.

זבולון אורלב: לשייח לא היה נעים ושאל מה הבעיה?

זבולון אורלב: לקח את הקיסם תקע בזית והצליח.

זבולון אורלב: אמרו לו נו יא שייח איך אתה הצלחת לתפוס את הזית ואנחנו לא?

זבולון אורלב: אמר, מה הבעיה?

זבולון אורלב: אתם עייפתם את הזיתים ואני באתי ותפסתי אותו.

רן אפרתי: נו באמת עופר עייני יכפה עלינו הסכם?

רן אפרתי: לנגד עיניו של עופר טובת העובדים.

רן אפרתי: הוא הצהיר על כך ואמר את זה.

זבולון אורלב: אני הייתי נגד המורים?

זבולון אורלב: חס וחלילה.

זבולון אורלב: אני רק אומר שלפעמים גם בסכסוך צריך לתת את הזמן של החיכוך, זמן להידברות, זמן לחיפוש, אני לא הייתי תמים שבפגישה הראשונה אנחנו נגיע לפתרון, אני גם לא הייתי תמים שבפגישה השנייה וגם לא חשבתי שהיום.

זבולון אורלב: יש לפעמים צורך בזמן הידברות.

זבולון אורלב: השאלה הראשונה ששאלתי את מר מוטי שקלאר הייתה לברר אם הייתה הידברות.

זבולון אורלב: אני מאוד מאוד מעריך את ההידברות.

זבולון אורלב: אני חושב שדרך ההידברות שומעים, מקשיבים, אני מאמין בדיבורים, אומרים ומשכנעים ולבסוף איך שהוא מגיעים, בסוף גם נמאס לאנשים והם מבינים שזה הולך להתרסקות.

זבולון אורלב: אני לא מוותר.

זבולון אורלב: אנחנו נקיים ישיבה נוספת השבוע, אגב אני מעריך שבעקבות הסערה שמתחוללת סביב רשות השידור הרבה חברי כנסת יבקשו הצעה דחופה לסדר היום, אני מניח שביום רביעי יהיה דיון, כך אני מעריך, בנוגע לסכנה של סגירת רשות השידור, הרבה חברי כנסת מוטרדים מזה.

זבולון אורלב: לכן אני אקבע דיון ליום חמישי השבוע בשעה 08:30.

זבולון אורלב: אנחנו נתאם ישיבה ליום חמישי.

זבולון אורלב: אני רוצה לפנות ליושב ראש ההסתדרות, אני מאמין באמונה שלמה שטובת העובדים לנגד עיניו, אני קשור איתו וכידוע לכם אני איש הסתדרות הפועל מזרחי.

זבולון אורלב: אני מקווה שבכל מה שקשור לזכויות עובדים ביטאתי את דעתי בצורה ברורה ונחרצת.

זבולון אורלב: לכן אני אפנה אליו היום ואבקש ממנו כמי שהתוודע לעוצמת המשבר להתמהמהות בעניין הרפורמה, לסכנה שהמשבר ה"קטן" הזה עלול להביא לפיצוץ מאוד מאוד גדול, אבקש ממנו להקדים ככל האפשר את מעורבותו.

זבולון אורלב: אני חושב שהמעורבות הזאת היא מעורבות הכרחית.

זבולון אורלב: במקביל אני גם אפנה לשר האוצר ואפנה את תשומת ליבו שהתביעה שבכתב בנוגע לתביעות הכספיות, ואבקש שגם הוא יכנס לעובי הקורה מאחר ומדובר, חס וחלילה, בסכנה המאיימת על סגירת רשות השידור.

זבולון אורלב: שגם יעמוד מול מזכיר ההסתדרות ויושב ראש ההסתדרות כי הבעיה חייבת להגיע לרמה הלאומית הגבוהה ביותר, אני חושב שזה כבר יצא מידיי המנהל הכללי והוועד המנהל ועם כל הכבוד למשה אורן והממונים עליו.

זבולון אורלב: הסוגיה כאן קשורה באחד מיסודות קיום הדמוקרטיה במדינת ישראל.

זבולון אורלב: אני גם אפנה אליהם ואבקש את התערבותם הדחופה.

זבולון אורלב: במקביל אני אבקש מהאנשים שיושבים כאן, ראשית מהמנהל הכללי, ברור לחלוטין שגם אם העובדים יענו לבקשתך אזי אתה לא תמלא אחר בקשת האוצר.

זבולון אורלב: 10% זה 7 מיליון, 20% זה 14 מיליון, הם טובים יותר.

זבולון אורלב: אתה אמרת ש- 50 מיליון תוכל לתת ולא 100 מיליון.

זבולון אורלב: אם אפשר עד ליום חמישי להציג איזה מתווה של יתר הקיצוצים.

זבולון אורלב: עולה כאן ואני חושב שזו תמונה לא נכונה, לכאורה עולה שרק העובדים נתבעים למאמץ הזה, אני מניח שיש באמתחתך אילו תכניות ליתרת הקיצוצים ואני חושב שהקיצוצים צריכים להיות שקופים כי בסופו של דבר הם ייוודעו.

מוטי שקלאר: רק הערה אחת.

זבולון אורלב: בוודאי, תרשום אותה כי אולי תהיינה לך עוד הערות.

זבולון אורלב: אני אתן לזה גושפנקא בסיכום אחרי שנשמע עוד הערות.

זבולון אורלב: אם כוונת

זבולון אורלב: כם כנה שאין כוונתכם לסגירת רשות השידור, הרי אני מקבל את טענת ההנהלה שב- 100 מיליון שקל אי אפשר לעמוד בשנת התקציב הנוכחית.

זבולון אורלב: לאור העובדה שכלפי גופי שידור אחרים הסכמתם להסדרים כאלה ואחרים, האם אתם תהיו מוכנים להסדר כספי אחר, ומהו?

זבולון אורלב: תעמדו בקשר עם ההנהלה, בתיאום פורמלי על מה אפשר ומה אי אפשר ובאופן שרשות השידור לא נסגרת.

זבולון אורלב: אחרונים חביבים אני פונה גם לעובדים, אני מבקש שתשבו בינכם לבין עצמכם ותגידו מהו הסכום שבו אתם תהיו מוכנים לסייע בתוך כל המהלך הזה עד לרפורמה.

זבולון אורלב: אני לא מדבר על הרפורמה כי היא בפניה לשר האוצר וליושב ראש ההסתדרות.

זבולון אורלב: אני פונה לשלושת

זבולון אורלב: כם, קודם למנהל הכללי, אחרי זה לאוצר, אחרי זה אליכם העובדים, וזה הסדר הנכון.

זבולון אורלב: אם אפשר ביום חמישי לשמוע מה כל אחד מוכן לעשות כדי לסיים את המשבר הזה.

מוטי שקלאר: אני רוצה להתייחס לנקודה המשמעותית והיא היקף הקיצוצים.

מוטי שקלאר: צריך לקחת בחשבון ש- 85% מתקציב רשות השידור הוא תקציב קשיח, מתוכו 55% זה שכר, 460 מיליון שקל הם הוצאות שכר, 40, 50, 60 מיליון שקל לבזק, 22 מיליון זו אגרת תדרים, 8 או 10 מיליון שקל זה DTT, אני לא זוכר את המספרים המדויקים ואל תתפסו אותי.

מוטי שקלאר: זה תשלום עבור הפלטפורמה החדשה של השידורים הדיגיטליים שמאפשר חבילה של חמישה ערוצים כאלטרנטיבה ל- HOT ו- YES, 12 מיליון שקל חוב לבנק, עוד 20, 30 מיליון שקל זה זכויות וכן הלאה והלאה.

זבולון אורלב: איזה זכויות?

מוטי שקלאר: זכויות יוצרים והכל.

מוטי שקלאר: השפיל הוא מאוד קטן.

מוטי שקלאר: מטבע הדברים אם רוצים לקצץ 100 מיליון שקל בסופו של דבר נפגע בשכר.

מוטי שקלאר: גם אם אני אחליט שאני מתאבד שיעי ואני לא נערך לרפורמה ולא נערך לתביעות ייצוגיות של 200 מיליון שקל, מוותר על כל היועצים המשפטיים ולא עומד מול התביעות של העובדים ומסתמך רק על הלשכה המשפטית שלנו עם כוח האדם המצומצם שיש לה, זו התאבדות שיעית של גוף כזה שמנהל כמעט 1,900 עובדים עם תקציב של 800 מיליון שקל בערך.

מוטי שקלאר: נוותר על כל היועצים ושאהיה הגוף הראשון, היחידי במדינת ישראל בסדר גודל כזה שאינו משתמש ביועצים, ואני אוריד שלושה רכבים שעלו לנו אולי יותר כסף כי לפעמים עולה יותר כסף לשלם מאשר להחזיק רכב.

מוטי שקלאר: כל הטענות הדמגוגיות שעולות כאן, אוותר על הכל.

מוטי שקלאר: מישהו חושב שזה ימנע את הקיצוץ של ה- 100 מיליון שקל?

מוטי שקלאר: המשמעות הקריטית של העניין היא, אני עושה את זה בעונג רב להוריד משכרי 20% או 10% כפי שהתבקש מהקיצוץ לאחרים?

מוטי שקלאר: המנהלים האחרים כן רוצים להוריד 10% משכרם?

מוטי שקלאר: זו דמגוגיה.

מוטי שקלאר: לצערנו בסופו של דבר עיקר הקיצוץ יהיה באמצעות שכר או בסגירת רשתות.

מוטי שקלאר: אי אפשר לתפוס את המקל משני הקצוות.

צבי גרזון: אני חושב שמה המנהל הכללי אומר זה נכון.

צבי גרזון: קשה מאוד לקצץ 100 מיליון שקל.

צבי גרזון: בלתי אפשרי לקצץ 100 מיליון שקל בשנה.

צבי גרזון: אבל יש לי הצעות לקיצוצים.

זבולון אורלב: לא כאן, שלח לו דואר אלקטרוני.

זבולון אורלב: העלו כאן אותם.

זבולון אורלב: אתה רוצה לומר דברים נוספים?

צבי גרזון: התקבלו מאות עובדים בשנתיים האחרונות, בתקופה שבה הייתה מצוקה נוראית בתקציב רשות השידור.

צבי גרזון: העובדים האלה הם הראשונים שיכולים ללכת הביתה, לדעתי.

צבי גרזון: זה נכון שכשהעובדים האלה נכנסו הפסיקו אחרים לעבוד, זו כמעט נוסחה טבעית.

צבי גרזון: 200 או 250 עובדים שהתקבלו בשנתיים האחרונות מאז שהתחילו הדיונים על הרפורמה יכולים ללכת הביתה.

צבי גרזון: עניין שני, ערוץ 33 - אני חושב שהפסקת פעילותו תתרום לפחות 60, 70 מיליון שקל.

צבי גרזון: שיפסיקו את פעילות ערוץ 33 שאינו תורם לאף אחד.

צבי גרזון: הדבר החשוב ביותר זה לגשת לאוצר ולומר להם שהגירעון הזה הצטבר במשך עשרות שנים, אל תלחצו לנו על הצוואר שנקצץ בשנה אחת 100 מיליון שקלים.

צבי גרזון: תפרסו את זה ל- 10, 5 שנים.

גדי בן יצחק: חסכתם על הפנסיה שלנו.

זבולון אורלב: גדי בן יצחק, אם אתה רוצה לדבר איתם, יש בחוץ לובי גדול.

גדי בן יצחק: לפרוטוקול.

זבולון אורלב: תפקידי ללחוץ על כולם, אין כאן רעים ואין כאן טובים, חבר'ה כולנו טובים וכולנו צריכים להיות שותפים לפתרון.

זבולון אורלב: אני אומר לך שוב המנהל הכללי, מה שאני הייתי מבקש זה שאם אפשר ביום חמישי להציג מתווה של הקיצוץ שאתה חושב שהוא אפשרי.

זבולון אורלב: אתה חושב שאפשרי לסגור את ערוץ 33?

מוטי שקלאר: אדוני היושב ראש, אני אומר לך בפירוש, זו וועדה אחת ואתה אחראי על רשות השידור, אני כמעט כל יום בוועדה אחרת כי כל דבר שאני אעשה פוגע בדבר כזה או אחר.

מוטי שקלאר: אני מחר בוועדת הביקורת כדי לדון למה קוצץ דבר כזה או אחר, ואני יום לפני או יום אחרי בוועדת הכלכלה ולמחרת בעוד וועדה אחרת.

מוטי שקלאר: כל אחד רואה מהזווית שלו.

מוטי שקלאר: אני לא אקצץ את ערוץ 33 ולמחרת אגיע לוועדת ביקורת בטענה למה ביטלתי את השידורים בערבית.

מוטי שקלאר: זו לא ההחלטה שלי, זו ההחלטה של ממשלת ישראל.

זבולון אורלב: אל תקצץ, אני לא אומר לך מה לקצץ.

מוטי שקלאר: אין הרבה שפיל.

זבולון אורלב: צריך להיות שקופים.

זבולון אורלב: אתה חושב ש- 50 מיליון אפשר לקצץ?

מוטי שקלאר: כן, במחיר עצום של קיצוץ בשידורים.

זבולון אורלב: בוא ביושר ובשקיפות ותציג ביום חמישי את תכנית הקיצוצים של 50 מיליון.

זבולון אורלב: משרד האוצר בבקשה.

משה אורן: אני רוצה לומר אמירה עקרונית.

משה אורן: החוק לא מאפשר היום לרשות השידור להיות בגירעון.

משה אורן: זאת אומרת שלמנהל הכללי אין בררה אלא למנוע גירעון של 100 מיליון שקלים.

משה אורן: המשמעות היא סדר גודל ממוצע, במספרים לא כל כך מדויקים, 17% הפחתה בעלויות שכר של הרשות.

משה אורן: אני לא רואה שום דרך אחרת.

זבולון אורלב: באותה דרך של ערוץ 10, שאתה היית שותף בה.

משה אורן: אני מסכים, גם אני הייתי בכל הדיונים, רק שבנוגע לערוץ 10 המדינה לא הוציאה שקל אחד מכיסה.

משה אורן: כל מה שנעשה שבערוץ 10 זה הסדר פריסה עם ריביות.

זבולון אורלב: אני אומר שלגבי ערוץ 10 המדינה ידעה לפתור תוך חודשיים, סלח לי אבל המדינה היא בעלת הזיכיון, המדינה ידעה תוך חודשיים ואולי פחות, להעביר חוק כדי להטיב עם אנשים שלא שמרו חוק.

זבולון אורלב: אנשים בריש גלי דרסו את החוק.

זבולון אורלב: לגבי סעיף אחד לפחות שנלחמתי עליו, על כך קיימו אותו וזה לקיים את אולפני החדשות של ערוץ 10 בירושלים, נלחמתי ואני מקווה שאכן כך זה יהיה בשנתיים הקרובות, כי אחרת ערוץ 10 לא יוכל לקבל רישיון, חד משמעית.

זבולון אורלב: אני אומר שהממשלה שחוקקה את החוק שאסור להיות בגירעון תצטרך כנראה לשנות את החוק הזה אם על כף המאזניים, לדעתי אם הכנסת תשתכנע שעל כף המאזניים זה לא לשנות את החוק ולחייב אותם לקצץ 17% בשכר כי זה מה שמתחייב מגירעון של 100 מיליון, או לקצץ פחות מ- 17% ולעשות קיצוצים נוספים או לקצץ 50 מיליון ולא 100 מיליון.

זבולון אורלב: אני מעריך שיש כוח לכנסת הזאת לחוקק יחד עם הממשלה כדי לפרוס את הדבר הזה, מה עוד שעומדים בפני רפורמה.

זבולון אורלב: אני לא רוצה להגיע למחשבה שמישהו או ברשעות, או בטיפשות הולך לבעוט בדלי שכמעט מלא חלב ולהרוס את כל העניין.

זבולון אורלב: אתם שכנעתם אותי בשתי הישיבות הקודמות שפניכם לרפורמה.

זבולון אורלב: אני לא מבין את ההיגיון הזה, אני לא בקי אם אפשר לקצץ 100 מיליון, נתתי לכם הגנה וצריך לקיים את החוק.

זבולון אורלב: אבל אם באה הרשות המקצועית ואומרת שזה בלתי אפשרי.

זבולון אורלב: אני אגב לא חושב שאפשר לבוא לעובד ולהגיד לו מהיום למחר אתה צריך לקצץ 17% משכרך.

זבולון אורלב: אין כזה דבר במדינת ישראל.

זבולון אורלב: צריכים לשאת ולתת, לדבר מה כן ומה לא ולהגיע לרפורמה.

זבולון אורלב: אני תומך בזה ואני לא מבין את עניין "הגמישות הניהולית", אני תומך בעיקרון ולא מבין בפרטיו ולכן אני לא נוקט עמדה.

זבולון אורלב: אי אפשר לומר שאני הולך עם הראש בקיר, זה החוק, 100 מיליון גירעון לא יתכן כזה דבר.

זבולון אורלב: זה ההבדל בין מדינה לסוג גורם אחר.

רן אפרתי: אתה זרקת שוב את המושג "גמישות ניהולית", צריך להבין סעיף קטן ב"גמישות הניהולית", זה אומר שאפשר להעביר, אני מדבר כרגע על הטכנאים, להעביר את העבודה שלנו לסקטור העיתונאי, זה כמו שאני אגיד לך שהיום הצלם שם יכול לשבת כחבר כנסת ולא צריכים חברי כנסת.

זבולון אורלב: צלם יכול להיבחר, כל אזרח יכול להיבחר ולהיות חבר כנסת.

זבולון אורלב: אתה רואה שערוץ הכנסת הוא יעיל, אין בו בכלל צלם, יש שלוש מצלמות.

זבולון אורלב: אני מניח שברשות השידור זה לא היה עובד כי לפי הסכמי העבודה לא היה ניתן לעשות את מה שעושים כאן.

זבולון אורלב: זו חברה מסחרית וזה שידור ציבורי.

זבולון אורלב: ברור לי לגמרי שלשידור הציבורי יש מחיר, אני חושב שהחברה צריכה לשלם את המחיר הזה, זה ברור לי לחלוטין.

זבולון אורלב: אמרתי שאני לא מתערב בהסכמים, אני לא מההסתדרות.

ברוך אסקרוב: אדוני היושב ראש, בפניה שלך אל שר האוצר ואל כל הגורמים שמחוץ למעגל שיושב כאן ומעליו גם כן, אולי אפשר להוסיף את בקשה כאמור עלתה כאן והיא של עובדים רבים המועמדים לפרישה מוקדמת, להפריש בחלקים.

זבולון אורלב: לא, כי זה חלק מנקיטת עמדה באמצע המשא ומתן.

זבולון אורלב: מה שאתה אומר לי, זה לנקוט עמדה באמצע המשא ומתן, ואני לא רוצה.

ברוך אסקרוב: לשקף.

זבולון אורלב: אני צריך לבוא בידיים נקיות לשר ולומר לו שלא נקטתי עמדה אם צריכים לענות לבקשת העובדים והאם צריך בינתיים להפריש או לא.

זבולון אורלב: זה לא טוב ואני מאבד מהיכולת הנכונה לפקח באופן הוגן על הצדדים.

זבולון אורלב: זה גורע מהיכולת שלי.

דיאא אסדי: אני חייב להוסיף משפט להצעה, עולה תמיד הבקשה לאפשר לעובדים לפרוש.

דיאא אסדי: חשוב להבין שהסכם הפרישה ברשות השידור זה הסכם הכי טוב שניתן עד היום במשק.

דיאא אסדי: התנאים שניתנו שם הם תקדימיים.

יעקב לוי: אני מוועד הנדסה וטלוויזיה, כל הארץ.

יעקב לוי: אני עדיין לא משוכנע.

יעקב לוי: התקציב הזה הוא תקציב שנכפה עלינו.

יעקב לוי: הגירעון כולו נכפה עלינו ומטרתו אחד והיא הרפורמה.

יעקב לוי: אנחנו נמצאים ברפורמה בישורת האחרונה, כמו שאמרתי בפעם הקודמת קרוב ל- 90%, 95% מהסכם הרפורמה הסתיים, האוצר וההנהלה השיגו את מה שהם רוצים ונשארו בערך 5% או 10% שדובר עליהם וזה "הגמישות הניהולית".

יעקב לוי: כל העניין על ההתעקשות על הגירעון ועל התקציבים זה כדי להביא אותנו מוחלשים למשא ומתן כדי לפתור את האחוזים האלה.

יעקב לוי: הפתרון הוא לא בקיצוץ תקציבי, ואנחנו יודעים את זה.

יעקב לוי: אנחנו לא רואים את הפתרון בקיצוץ של עוד 10 מיליון שקלים או עוד 50 מיליון שקל, לא זאת הבעיה.

יעקב לוי: אנחנו מוסד מתוקצב ומישהו משחק כאן במספרים.

יעקב לוי: הפתרון הוא אחד וזה לשבת על הרפורמה ולסיים, אנחנו מוכנים ללכת כברת דרך שלא היינו מוכנים עד היום.

זבולון אורלב: אני מאוד מסכים איתך שהעניין המרכזי הוא הרפורמה.

זבולון אורלב: אני מאוד מסכים איתך.

זבולון אורלב: לכן שני הסעיפים הראשונים שלי עוסקים ביושב ראש ההסתדרות ושר האוצר.

זבולון אורלב: למרות שהתיק כרגע בידיו של ראש הממשלה אני מניח שהדיון לא יהיה אצל ראש הממשלה.

זבולון אורלב: אני מניח שראש הממשלה יבקש משר אוצר, ולכן הפניה שלי היא לשר האוצר למרות שהוא לא הממונה על רשות השידור אבל הוא הממונה על הסכמי שכר.

זבולון אורלב: לכן שאלתי אותך המנהל הכללי האם השר יולי אדלשטיין היה מיועד לשבת עם יושב ראש ההסתדרות והתשובה הייתה חיובית.

זבולון אורלב: במקום השר יולי אדלשטיין ישב שר האוצר ואני מניח שבישיבה, אני תקווה שהעניין הזה אכן יוסדר.

זבולון אורלב: הרפורמה היא העניין המרכזי.

זבולון אורלב: אני מסכים איתך מאוד כי גם אם עכשיו נפתור את הבעיה והעיצומים יפסקו והרפורמה לא תתקדם זה אותו מתווה שדיברתי עליו, ושהחשש שלי הוא מסגירת רשות השידור.

תמנה עורב: קודם כל שהנהלת רשות השידור תיישם את הקיצוצים לגביה, לאחר מכן אולי זה תלוי ב- 150 העובדים הנוספים שנכנסו כדלת מסתובבת לרשות,

תמנה עורב: שאותם יקצצו ראשונים ואז נתחיל במשהו.

מוטי שקלאר: חלק מהנתונים לא ממש מדויקים, חלק גדול מהעובדים שנכנסו זה בעקבות שידורי HOT', שידורי החדשות המקומיות שאנחנו רשות השידור לקחה על עצמה ולשם כך נקלטוX עובדים והם חלק משמעותי מהעובדים.

מוטי שקלאר: שנית עובדים נוספים נקלטים כי בכל אופן המקום הזה צריך להמשיך.

מוטי שקלאר: לא בכל תחום שעובד פורש אתה יכול למצוא עובד מקרב העובדים הקיימים.

מוטי שקלאר: בעיקרון מול שני עובדים שפורשים אנחנו קולטים עובד אחד, כי אם צריך טכנאי, תחקיר או מפיק אז לפעמים אתה עושה את זה.

זבולון אורלב: תודה.

זבולון אורלב: חברים אני רוצה לחזור על הסיכום בקצרה וננסח אותו בצורה מסודרת.

זבולון אורלב: אנחנו נקדים ונאמר בדברי הפתיחה לסיכום על חשיבות השידור הציבורי.

זבולון אורלב: החשש שלנו שבגלל העיכוב בהשגת ההסכם לרפורמה וגם בגלל העיצומים הנוכחים הוא חשש כבד באשר לעתידה של רשות השידור.

זבולון אורלב: לכן אנחנו פונים ליושב ראש ההסתדרות ולשר האוצר להקדים את הפגישה המתוכננת מה- 18 במרץ לשבוע הנוכחי, מוקדם ככל האפשר כדי להגיע להסכם על הרפורמה.

זבולון אורלב: באשר לסכסוך הנוכחי אני ביקשתי משלושת הגורמים, ראשית מההנהלה המיוצגת כאן על ידי המנהל הכללי, להציג את המתווה שלה לקיצוץ בגובה התקציב שהיא חושבת שאפשר לקצץ ובאשר לעקרונות והנושאים של הקיצוץ.

זבולון אורלב: מהאוצר אני מבקש שיציג גם הוא את האפשריות שלו לפריסת החוב של ה- 100 מיליון שקל, היה וההנהלה חושבת שהיא יכולה להגיע רק ל- 50 מיליון.

זבולון אורלב: מהעובדים באשר לתרומתם, מה הם יכולים, והאם הם יכולים, שישקלו בין בהסכם חתום ובין בהסכם לא חתום.

זבולון אורלב: המטרה היא הפסקת העיצומים ולבחון מה ניתן לעשות כדי שהעיצומים יופסקו.

זבולון אורלב: תודה רבה הישיבה נעולה.